[{"text_idx": "#000005", "text": "Juba nu\u0308u\u0308d on vaja visioneerida Tartu ja Viljandi aegruumiliseks vahemaaks Tallinnast mitte rohkem kui u\u0308ks tund. Kas selleks on vajalik Rail Baltic \"kaks\" ja \"kolm\", ja\u0308a\u0308gu raudteeinseneride hinnata, kirjutab Hanno Matto."}, {"text_idx": "#000006", "text": "Aasta oli 1900. \"See oli suur su\u0308ndmus, et nu\u0308u\u0308d raudteed mo\u0308o\u0308da Tallinna jo\u0303uda vo\u0303is,\" kirjutas 18. juunil oma pa\u0308evikus Otto Iwan von Taube, kes Viljandi-Tallinn esimesel reisirongi regulaarsel va\u0308ljumisel so\u0303idu kaasa tegi. Po\u0308o\u0308rasel kihutamisel arendati kohati 25 kilomeetrini ulatuvat tunnikiirust. Sa\u0308a\u0308rane to\u0303ttamine vo\u0303imaldas sihtkohta jo\u0303uda juba 11 tunni mo\u0308o\u0308dumisel."}, {"text_idx": "#000007", "text": "Aasta on 2020. \"Kiiruskatsed kinnitasid: rongiso\u0303it Tallinnast Viljandisse vo\u0303iks lu\u0308heneda,\" vahendas \"Aktuaalne Kaamera\" 25. augustil ning teleekraanil esinev rongifirma insener kinnitas, \"et koguni mitmel lo\u0303igul saavutati 140-kilomeetrine tunnikiirus.\""}, {"text_idx": "#000008", "text": "Ilmselt so\u0303nava\u0308a\u0308ratus. Ku\u0308llap katsetati tippkiirust 240 kilomeetrit tunnis."}, {"text_idx": "#000009", "text": "Siiski ei. Kontrollides pa\u0308ev varasemat pressiteadet, saab kinnitust raudteefirmade testso\u0303idu eesma\u0308rk, saavutada katselo\u0303ikudel 140 kilomeetrit tunnis, saamaks tegelikku infot selle kohta, kuidas ka\u0308itub rong suurema kiirusega so\u0303itmisel, et see oleks reisijatele maksimaalselt turvaline ning mida arvesse vo\u0303tta tulevikus tehtavatel kapitaalremondito\u0308o\u0308del."}, {"text_idx": "#000010", "text": "Ligila\u0308hedased kiirused on Eesti raudteel seatud eesma\u0308rgiks tagada ka teistel, Narva ja Tartu, siseriiklikku reisirongiliiklust teenindavatel suundadel. Va\u0308rskeim, ta\u0308iesti uus Riisipere-Turba lo\u0303ik taastataval Haapsalu-Rohuku\u0308la raudteel on samuti projekteeritud ja rajatud teenindamaks 140 kilomeetrit tunnis liikuvat veeremit."}, {"text_idx": "#000011", "text": "\"Pealinna ning Pa\u0308rnu vaheliseks reisiajaks lubatakse 40 minutit.\""}, {"text_idx": "#000012", "text": "Rail Balticu infrastruktuurile planeeritud regionaalne rongiliiklus vo\u0303ib siin reisijale meeldivaks erandiks kujuneda. Pealinna ning Pa\u0308rnu vaheliseks reisiajaks lubatakse 40 minutit. Sa\u0308herdune edumeelne aegruumiline liikumiskiirus on saavutatav ta\u0308nu raudteetrassile planeeritud tippkiirusele 240 kilomeetrit tunnis."}, {"text_idx": "#000013", "text": "Kui see on vo\u0303imalik Pa\u0308rnu suunal, on see siis vo\u0303imalik ka teistel Eesti-sisestel suundadel?"}, {"text_idx": "#000014", "text": "Riiklikus transpordi arengukavas aastateks 2014-2020 seati va\u0308hemalt teoreetiliselt Narva ja Tartu trassil eesma\u0308rgiks saavutada kiirus 160 kilomeetrit tunnis. Kahjuks vastava perioodi arengukava valdkondlikes rakendusaktides piirduti kiirustega 120 ja 135 kilomeetrit."}, {"text_idx": "#000015", "text": "Ka\u0308esoleva aasta veebruaris kinnitatud Transpordi programm aastateks 2020-2023 po\u0303listab unistuste tippkiiruseks raudteel 135 kilomeetrit tunnis, lisaks sedastab ausalt, et isegi kiiruse 120 kilomeetrit tunnis vajalikku tehnoseisundit ei suudeta hoida teatud eluiga u\u0308letavatel lo\u0303ikudel ilma ta\u0308iendavate otseinvesteeringuteta juba la\u0308hiajal. Mida otsustab valitsus Transpordi ja liikuvuse arengukavas aastateks 2021-2030 muuta, pole teada. Eelno\u0303us po\u0303listatakse raudteekiirused praeguse la\u0308hedal."}, {"text_idx": "#000018", "text": "La\u0308hima vo\u0303rdluse leiab Soomest, kus vasakpoolne valitsus on regionaalpoliitika vo\u0303tmes otsustanud ka\u0308esoleva aasta juunis toetada \"Tunninjuna\" nimelist projekti - Helsinki ja Turu ning Tampere vahemaa lu\u0308hendamist tunnile."}, {"text_idx": "#000019", "text": "Soome valitsus na\u0308eb selles suurt majanduslikku potentsiaali, mis realiseeritakse Lo\u0303una-Soome inimeste liikumisvo\u0303imaluste parandamisega suuremas majanduspiirkonnas, keskusega Helsingis. Paralleelselt on laual plaanid Ida-Soome aegruumilise liikuvuse oluliseks parandamiseks."}, {"text_idx": "#000020", "text": "Kui va\u0308ga me ka ei usu autode neljarajaliste kiirteede o\u0303nnistavasse lahendusse, siis naabritega vo\u0303rdseid aegruumilisi liikumiskiirusi saavutame vaid edasi arendades Eesti 2030+ u\u0308leriigilise planeeringu transpordivo\u0303rgu po\u0303histruktuuri (vt joonis 7, lk 27), mille selgroo moodustab kvaliteedi ja kiiruse poolest tuntavalt paranenud reisirongiliiklus."}, {"text_idx": "#000021", "text": "Juba nu\u0308u\u0308d on vaja visioneerida Tartu ja Viljandi aegruumiliseks vahemaaks Tallinnast mitte rohkem kui u\u0308ks tund. Kas selleks on vajalik Rail Baltic \"kaks\" ja \"kolm\", ja\u0308a\u0308gu raudteeinseneride hinnata. Tark oleks Rail Balticu valmimisel vabanev projektijuhtimise ja insenertehniline kompetents kaasata Eesti siseriiklike kiirraudteede rajamisse."}, {"text_idx": "#000022", "text": "Kui ro\u0308o\u0308paid ja kaableid on vo\u0303imalik valutult hankida turult, siis kokku to\u0308o\u0308tama harjunud oskusteavet pole su\u0308nnis jo\u0303ude ja\u0308tta. Narva trassil aga liuelgu \"Allegro Estonia\", nimetatud Soome idasuunalise vo\u0303imaliku so\u0303sarprojekti ja\u0308rgi."}, {"text_idx": "#000023", "text": "Aasta 2040: \"See on suur su\u0308ndmus, et nu\u0308u\u0308d raudteed mo\u0308o\u0308da Tallinna jo\u0303uda vo\u0303ib va\u0308hem kui tunniga,\" kirjutavad esimesel septembril oma sotsiaalmeediakontol Tartu ja Viljandi linnapea, kes Tartu-Tallinn ja Viljandi-Tallinn uue po\u0303lvkonna kiirreisirongi esimesel regulaarsel va\u0308ljumisel so\u0303idu kaasa teevad. Rongirataste sahinal arendatakse 240-kilomeetrist tunnikiirust."}, {"text_idx": "#000027", "text": "Tallinn toetab ringraudtee eriplaneeringu algatamist"}, {"text_idx": "#000028", "text": "Rail Balticust lahkunud tegevjuhile pole pea aasta aega ja\u0308reltulijat leitud"}, {"text_idx": "#000029", "text": "Aab: Tallinna ringraudteel on perspektiivi, algatada tuleks eriplaneering"}, {"text_idx": "#000033", "text": "Maanteeameti juht: planeeringutega vo\u0303tab uue 2+2 lo\u0303igu ehitamine 10 aastat"}, {"text_idx": "#000046", "text": "USA valmistab Ukrainale ette uut so\u0303jalise abi paketti"}, {"text_idx": "#000049", "text": "Otse kell 11: milline tulevik terendab rahvusooper Estonia hoonele?"}, {"text_idx": "#000050", "text": "Intressima\u0308a\u0308rade to\u0303us viis roheenergia firmade aktsiad langusesse"}, {"text_idx": "#000053", "text": "Mudro\u0303k lo\u0303i esimese va\u0308rava, Chelsea sai hooaja teise vo\u0303idu"}]